
^^nain  difficile  sit  tironi,  cum  in  ceteris  scientiarum 
et  artium  disci2)linis,  tum  in  medicina  potissimum,  ea 
mandare  literis,  quae,  non  dicam  a scriptionis  virtute, 
sed  ab  argumenti  tamen  novitate  commendentur,  ipse 
nunc  optime  jierspexi,  quum  ut  scriberem  aliquid 
coactus,  in  eligenda  scribendi  materia  omni  me  de- 
stitutum viderem  consilio.  Quam  ob  rem,  aliunde 
mihi  petendum  esse  consilium  ratus,  virum  consului 
excellentissimum,  celeberrimum,  JEd.  iVolff,  nosoco- 
mii Caritatis  Berolincnsis  moderatorem;  qui  quum 
praeclare  intclligeret,  in  describendo  novi  cujusdani 
remedii  usu  scientiae  et  a tirone  aliquantulum  certe 
praeberi  posse  emolumenti,  incitavit  me,  ut  Strych- 
nini  nitrici,  quod  tunc  primum  in  nosocomio  interne 
adhibere  sibi  propositum  haberet,  vim  et  ofTcctum 
quam  accuratissime  observarem  observataque  huncce 
in  (inem  literis  mandarem.  j\ec  incitavit  ille  solum ; 
sed  ad  rem  persequendam  omni  me  et  ope  et  consi- 

lio  instruxit,  ita  ut  quantas  huic  viro  summe  vene- 
rando gratias  debeam,  referre  non  possim.  — In  ela- 
borandis et  describendis  iis,  quae  observavi,  summa, 
quoad  fieri  potuit,  diligentia  et  cura  usus,  vires  quan- 
tulaccunque  in  me  erant,  contuli;  quae  si  rei  susce- 
ptae haud  pares  inveniuntur,  spero  tamen  fore,  ut 
candidus  lector  et  voluntati  aliquid  tributurus  sit. 
Ceterum  in  iis  tantum  versatus,  quae  ipse  expertus 
sum,  ab  omni  subtiliori  rei  disquisitione  omnino  ab- 
stinui. * 


^^irjchninum,  quibus  coniincaiur  plantis,  quo  modo 
paretur  et  quae  chcmica  ipsius  vis  sit  et  ratio,  ac- 
curatius hoc  loco  describere,  haud  plane  necessarium 
nohis  visum  est , et  quia  hic  de  remedii  potissimum 
efficacia  agitur,  et  quod  nonnulla  exstant  virorum  do- 
ctissimorum scripta,  in  quibus  res  illae  copiose  ex- 
plicatae sunt  et  adumbratae  (1).  Itaque  pauca  tan- 
tum de  hac  re  praefari  sufficiat. 

Strychninum,  Strychni  nucis  vomicae,  Fabae  St. 
Ignatii,  Strych.  colubrinae  venenorumquo  Indorum, 
Ticunas,  Woorara,  Upas  Antjav,  Upas  tieute,  hasin 
conformat  alkalinam,  -«‘t  primum  a Pellelier  et  Caventon 
anno  MDCCCXVIII  in  lucem  provocatum,  est  (2). 


(1)  De  botanicis  comp.  Fr.  Gottlieb  Heyne  ge> 
treue  Darsiellung  und  Beschreibung  der  in  der  Arznei- 
kunde  gebrauchliclien  Gewiichse.  Berl.  180.‘>.  Vol.  I. 
p.  67.  Tab.  37.  — A.  Jlichard  botanique  medicale, 
Paris  1823.  Tom.  I.  pag.  323. 

(2)  Pellelier  et  Caventon,  niomoire  sur  un 
nouvel  Alcali  vegeial,  Irouve  dans  la  feve  de  St.  Ignace 
et  la  noix  vomique  etc.  — Annales  de  cbimie  et  de 

S^rychuiiium  in  crystallos  redactum  prismata  con- 
format quadrilatera,  parva,  alba,  aciformia,  sine  odore, 
sed  sapore  amarissimo,  quae  difficillime  solvuntur  in 
aqua  frigida.  Cum  acidis  Strychninum  ad  formanda 
salia,  ut  Strychninum  carbonicum,  sulphuricum,  phos- 
phoricum,  nitricum,  accticum,  sese  conjungit.  — Inter 
haec  autem  salia  Strychninum  nitricum  potissimum, 
quippe  quod  magis  solubile  sit,  ad  usum  internum, 
nec  non  ad  methodum  endermaticam , commendatur. 
Strychninum  nitricum  crystallos  format  tenues,  splen- 
dentes, aciformes,  facile  in  aqua  fervida,  sed  in  alko- 
holc,  et  in  aethere  non  solubiles,  — 

Strychiios  nux  vomica,  Extr,  nucis  vomicae  et 
Strychninum  a rccentioris  aevi  medicis  variis  rationi- 
bus in  usum  vocata  sunt,  nec  desunt  clarissimorum 
virorum  scripta  — ut  Richlerii,  Voigiii,  Orfilae,  Ma- 
gendie  etc.  — ex  quibus  veram  horum  remediorum 
iu  organismum  humanum  vim  et  actionem  cognoscas. 
Strychninum  nitricum  tamen  nec  in  horum  nec  in  alio- 
rum medicorum  operibus  tractatum  est,  vel  obiter 
tantum  commemoratum,  ita  ut  de  ejus  vi  et  usu  nihil 
prorsus  cerfi  constare  videatur  (1.2).  Quam  ob  rem, 

physique.  Paris  1819,  Tom.  X,  p.  142.  — De  compos, 
et  praepar.  chemica  v.  F r i e d r.  P h i 1.  Dulk  Phatma- 
copoea  borussica.  Tom  I.  et  II.  Handbuch  derPharma- 
zie  vonPhil.  Lorenz  Geiger,  I,  Bd.  Hei  delberg  1830. 

(1)  G.  A.  Richter  nihil  therapeutici  sibi  deStrych- 
nino  nitrico  cognitum  esse  ait.  Spezielle  Therapie  vou 
G^  A.  Richter  lierausgegeben  von  A.  G.  Richtet- 
1831.  Bd.  I,  p.  717. 

cum  mihi  hujus  potissimum  remedii,  interne  adhibiti 
in  organismum  vim  accuratius  explorare  propositum 
esset,  priusquam  ad  observandum  in  morbis  effectum 
aggressus  essem,  in  animalibus  genere  et  specie  di- 
versis pericula  institui,  neque  quidquid  his  periculis 
expertus  sum,  fusius  referre  inutile  judicavi. 

Experimenta  in  animalibus  instituta. 

I.  Cuniculi.  — His  animalibus  gr.  55  — Strych- 

nini  nitrici  (solutum  in  aqua  destill.  ^jjj  adde  acid. 
nitric.  gutt.  I.)  pet  os  instillabatur.  Post  10 — 15'  h.  haec 
symptomata  apparebant:  anxietas,  caput  frequenter 

motum,  convulsiones  extremitatum  posteriorum  earum- 
demque  partium  paralysis,  trismus,  tetanus,  opistho- 
tonus,  tremor  aurium,  bulbi  oculorum  valde  promi- 
nentes, pupilla  mox  contracta  mox  dilatata,  cauda 
animalis  durante  insultu  tei*go  admota ; respiratio  fre- 
quentissima,  interdum  meteorismus,  neque  urinae  neque 
alvi  secretio.  Symptomata  cessant,  quies  quaedam  inse- 
quitur. 3Iors  dosin  grani  nunquam , dosin  grani 
5f5 — i interdum  secuta  est.  3Iajori  dosi  adhibita  haud 
quidquam  mutatur,  nisi  quod  symptomata,  quae  a no- 
bis commemorata  sunt,  celerius  quodammodo  appa- 
rent, morte  serius  ocius  adducta.  — Notandum  est 
praeterea,  quemlibet  motum  vel  attactum  spasmorum 

(2)-'De  endermatica  methodo  iiuper  protulit  quae- 
dam Ant.  Felix  G r o eb  e n s c li  u e t z , Dissertatio  me- 
dico-therapeutica  de  Strychuii  in  neurosibus  vi  at- 
que usu. 

veliementiam  auxisse.  Experimenia  in  ovibus  insti- 
tuta'eadem  fere  docuerunt.  Etenim'  dosin  gr. 
exhibitam  non  solum  illa,  quae  supra  diximus,  sym- 
ptomata secuta  sunt,  sed  etiam  nova  quaedam,  quae 
commemoratu  digna  videntur.  Haec  quo  magis  per- 
spiciantur,  unius  periculi  in  gallo  gallinaceo  instituti 
historiam  fusius  referre  mihi  liceat. 

II.  Gallus  Gallinaceus.  — Gallo  haud  ita  debili  dosis 
gr.  Y5  pulvis  in  linguam  injecta  est.  Jam  16'  h.  post 
paralysis  pedis  sinistri  apparebat,  deinde  convulsiones 
totius  corporis,  quilibet  strepitus  animal  percutiebat, 
vox  mutata , deglutitio  impedita  videbatur , rostro 
semper  aperto.  Hora  praeterlapsa  haec  symptomata 
sensim  sensimque  desinunt,  animal  advehat,  nullum 
prae  se  ferens  morbi  signum ; quin  ciborum  appetitus 
augebatur,  vox  solita  redibat.  Postero  die  eidem 
animali  gr.  | praebui.  Mox  conspicuae  convulsiones, 
eundi  -facultas  demta,  vox  mutata,  animal  saepissime 
perterrebatur,  et  ungularum  finibus  ingrediebatur. 
Paullo  post  rigorem  extremitatum  animadverti,  rostro 
semper  aperto,  mox  summum  cristae  erectae  ruborem, 
summam  anxietatem,  respirationem  frequentissimam. 
Post  40'  b.  ingressus  incertitudo  non  cesserat,  ceteris 
tamen  signis  sensim  sensimque  remissis.  Jam  cibo- 
rum appeiitu  reddito,  animal  se  colligit  neque  ullam 
praebet  morbi  speciem.  Tertio  die  idem  animal,  as- 
sumpto gr.  7,  21'  b.  post  humi  considebat,  quolibet 
st^'epitu  facile  percussum.  Post  .38'  b.  vebementissi  ■ 
mac  insequebantur  pedum  convulsiones , alarum  coi- 


lijsio;i.crigepdique  corporis  'facultate  sublata  , aniiUal 
proclive  jaceba.t,  extremitatum  paralysi  affectum,  utt- 
gulis  valde;  [cofl^tractis.  Respiratio  tum  erat  frequen- 
tissima,  pennae  tectrices  et  rectrices  rigidae,  rostrum 
apertum , in  interiori  rostri  parte  spumae  excretio 
conspicua.  Po§t  42'  h,  symptomata  paululum  remit- 
tuntur; post  55'  h.  novus  insultus  idemque  vehemen— 
tissimus  animal  denuo  prostravit,  calore  tamen  extre- 
mitatum adaucto.  Respiratio  mox  adaucta  mox  di- 
minuta, anhelationi  fere  similis;  Opisthotoniis,  Teta- 
nus, crista  interdum  atro -rubescens,  bulbi  oculorum 
prominentes,  pupilla  mox  contracta,  mox  dilatata. 
Post  75'  h.  paralysis  completa,  pupilla  immobilis  et 
rigida,  respiratio  lenta,  mors. 

III.  C anis.  Canis  mas  (circiter  li'h.  annos  natus), 
fortis  bonaeque  valetudinis,  cui  gr.  ^ Strycbnini  ni- 
trici  soluti  per  faucem  injeci,  mox  nausea  affectus, 
album  evomuit  liquorem.  Post  15'h.  singulae  convul- 
siones apparebant,  quas  sequebantur  inquietudo,  las- 
situdo, standi  impotentia,  cauda  inter  pedes  retracta, 
neque  incessum  vacillantem  cum  incessu  canis  rabiosi 
comparare  dubitaveris,  extremitates  posteriores  non 
penitus  paralysi  affectae,  animal  tamen  ajipellantis 
vocem  animadvertit,  quam  ob  rem  sensorium  non 
oppressum  fuisse  conjicere  liceat.  Aderat  praeterea 
cujuslibet  cibi  fastidium.  Post  40'  h.  alacritas  quaedam 
rediit,  quam  ex  caudae  potissimum  agitatione  intel- 
lexeris. Qua  rc  permotus  remedii  vim  et  actionem 
nunc  plane  cessisse  existimavi ; attamen  25'  b.  post  ve- 


12 


hem^ntissimus  insultus  dcnno  erumpebat.  Animal 
humi  jacet  prostratum,  mox  convulsiones  insequuntur 
vchcmentissimae,  respiratio  frequentissima,  lingua  pro- 
tensa, caeruleo  calore  induta.  Hic  status  plures  per 
horas  indurabat;  et  quamquam  mors  proxima  esse 
videbatur,  animal  tamen,  symptomatis  remissis,  prae- 
ter expectationem  vivebat.  Postero  die  magna  aderat 
lassitudo  et  somnolentia,  ciborum  tamen  appetitus 
mediocris.  Tertio  die  eidem  cani  gr.  ^ solutum  in 
aq.  dest.  giij  praebui,  quae  priusquam  adsumserit, 
pulsus  88  animadverti.  13'  h.  post  summa  inquietudo, 
paralysis  extremitatum,  respiratio  celeris,  pulsus  120, 
.convulsiones  vehementissimae  totiusque  corporis  con- 
quassationes ; aures,  adaucto  calore , turgescentes  eri-  ■ 
gebantur.  Post  30'  b.  pulsus  150 ; oculi  rubefacti  pro- 
minebant; opisthotonus^,  tetanus,  orthopnoea,  lingua 
et  gingiva  caerulea.  Post  40'  h.  symptomata  paulu- 
lum remittuntur ; pulsus  80 , sensibilitas  magnopere 
adaucta,  ita  ut  quilibet  attactus  mortem  accelerare 
videretur,  insultu  denuo  provocato.  Qui  quum  diu- 
tius perduraret,  venaesectioneip  primum  in  vena  sa- 
phena, deinde  in  vena  jugulari  externa  institui.  Mox 
symptomata  remittuntur;  oculis,  linguae  et  gingivae 
soliti  redditi  sunt  colores,  calore,  quem  adhuc  adauctum 
animadvertimus,  diminuto.  Quo  tempore  quamquam 
cesserant  opisthotonus  et  tetanus,  con vulsiones  tamen 
usque  ad  mortem,  quae  duabus  horis  post  insecuta 
est,  perdurahant. 

Obductio  cuniculorum. 

Siatim  quidem  post  mortem  nulla  extremitatum 
rigiditas,  sed  brevi  post  rigor  extremitatum  inferio- 
rum, paululum  tamen,  obtiiuut;  pupilla  contracta,  orc 
penitus  clauso,  anu,  plerumque  aperto,  non  desinente 
peri&taltico  intestinorum  motu  cordis  vero  nulla  am-r 
piius  contractio  praeter  in  atrio  dextro.  Internam 
rentricnli  et  intestinorum  superficiem  interdum 
rubefactam  inveni;  in  duodeno  atque  jejuno  ma- 
gna bullarum  copia;  vesica  urinaria  turgescens 
urina  eademque  citrei  coloris,  vesica  bile  repleta  lim- 
pida, pulmonum  sub  cultello  strepitus,  sanguis  in 
corde  liquidus  idemque  in  aorta,  sed  nigrescens  paullo ; 
arteria  aspera  normalis,  spumae  multum  in  glottide, 
lingua  pallida;  cerebri  et  medullae  spinalis  inflamma- 
tio nulla ; dura  mater  membranaeque  reliquae  in  basi 
potissimum  rubore  suffusae.  ' 

Obductio  galli. 

Motus  peristalticus  intestinorum  non  cegsat;  in- 
terna ventriculi  e viridi  flavescentia  reliqua  intestina 
rubore  intus  affecta,  muci  secretione  adaucta.  Hcpai* 
non  inflammatum,  pulmones  admodum  rubri  — cor 
absque  contractione  et  sanguine  vacuum,  in  glottide 
spuma  copiosa,  linguae  palatiquc  pars  interna  con- 
spiciebatur pallida. 

' ‘ Obdu‘ctio  can'i4.-' 

'canis  obdaciioiie  haec  (>traeietea‘‘‘nbtanda: 

tunica' ' mucosa  iniestini  recti  Jiei^Uaih  ' itlbra^’'nkUci 

secretio  per  totura  Canalem'  iUtestiinoCinnr'vo{iib6a''bli^ 

tiiifet^’  Vesica  urinaria  ad  snmmum"plena  'ttirihaf,” 'nihil 

ceteroquih  insoliti  praebentel'  ' Membi*anae'‘<fe!febtS, 

substantia  corticalra  et  medullaris^  heb ' 'faoil  plejtUs 

choroidei  ubique  multo  perfusae  'sanguine. 

. ' • 

f.-'*  i'  : ■ ; ! i»  - • • ‘ 

u . 

Adnotationes.,  ; . , 

■ 1)  Initium  symptomata  cepere  in  cuniculo ' ptrii 

10 — 15^  h.,  in  avibus  post  10 — 20'  h.,  in  cane  post 
30'  h.  . , . 

- 2)  In  uterum  gravidum  et  vitam  embryonis,  nulla 
fere  esse  videtur  strychn.  efficacia.  ■ f 

'3)  Animalia  cuncta  satis  facile  veriefio  assuefiunt, 
dummodo  exiguis  initium  fiat  dosibus;  cuniculi  gra- 
vidi et  seniores  ceteris  diutius  resistunt. 

4)  Erectio  penis  nulla  fuit;  anus  omnium  ani- 
malium apertus,  sed  nihil  effluxit.  " ‘ 

■ ■■  • <•  : i-t 


) 


• ■ i 


, , , 

1 ( . ^ * t i j . M i 1 « : ■ . n 1 - » i . ■ < K n 4^  1 A * < < 1 • . I 

- .:  y. , hi.  i ' giffsri-.f.':;  i 'ri:,  ’ 

■II-  !'l* ' !)f.  <>r>i!<iV  lU  icir.il  I ...«1!  >!  ici:! 

'nJ  H "'ri 

ir.-i  . •ii;/c»  I . .il|c■►|..  -'.iin  c'  i-  ..  if..- 

I >i:  ‘ 'loi,  l - 

OBSERVATIONES  NONNULLAE  DE  STRYCHN. 
NITR.  EV  MORBIS  QUIBUSDAM  EFFICACIA. 

. ' I.  . . 

Obs.crvatio  I.  ^ - 

IU,  Ahl,  mulier  quatuor  et  viginti  nata  aniios^ 
«1.  5.  m.  App.  anni  1833  in  nosocomio  Caritatis.  Be«- 
rolinensi  recepta  est.  Corporis  constitutione  satis 
bona  praedita  jam  inde  ab  infantia  spasticis  mble-^ 
stiis  laboraverat  et  bis  epilepsia  affecta  post  secun- 
dum, quem  ediderat,  partum,  quum  frigoris  injuriae 
se  exposuisset,  in  hunc  fere  statum  inciderat:  Aderat 
gravissimus  dextri  brachii  dolor,  ita  quidem,  ut- nec 
brachium  nec  digiti  curvati  possent  moveri,  aeque  a« 
paralysis  sinistri  pedis  cum  doloribus -conjuncta.  Cui 
malo  tollendo  et  methodus  antiphlegistica  et  incitans 
in  usum  vocata  est,  ut  halnea,  vesicantia,  electroptind 
ctura,  venaesectiones,  sed  frustra;  nec  multo  melio- 
rem habuit  eventum  internus  olei  jecoris  aselli  usus 
ct  externus  olei  crotonis. 

D ie  rV.  m.  Decembr.  1833,  quo  equidem  aegro- 
tam vidi,  haec  offerebat  signa:  dextrum  brachium 
paralysi  affectum,  ita  ut  bracilium  et  digiti  paululum 

tantum  moveri  possent,  sensibiliiate  tamen  brachii 
laborantis  eaque  imprimis  cubiti  et  manus  articula- 
tionis magis  quam  in  valido  brachio  adaucta,  pulsum 
denique  satis  plenum  et  tardum,  simulque  tamen  pa- 
ralysin sinistri  pedis  dolorilicam.  Aegrotae,  quum 
Strychn.  nitr.  gr.  per  diem  porrigebatur  et  hac  qui- 
dem sub  formula.' 

Rec.  Strychnini  nitrici  .gr,.  - 

Sacchar^  albi  pulveris^ti  gr.  X., 

M.  f.  Pulvis. 

Dispensentur  tal.  Dos,  No.  n.  S.  bis  per  diem  pulv. — 
dolores  gravissimi  in  partibus  paralyticis  exorti,  sunt, 
convulsiones,  formicationis  sensus,'  asthma  levius. (acf^ 
grota  ictus,  ^quos  per  totum  corpus  senser^,  <5tnn 
ictibus  ab  electricitatis  usu  provocatis  comparavit, 
quos  tamen  non  tantum  doloris  efficere  dixit).  Plu- 
ribus adhibitis  dosibus,  aegrota  brachium  paullo  nuir 
lius  moveri  potuit,  et  qviuin  remedium  haud  aegre 
ferret,  gr.  | per  diem  consumerfe  coepit,  quo  faCto.  in 
dies  status  aegrotae  in  melius i conversus  est,  dolori^i 
Lus  remissis,  motu  brachii  magis  magisqne  adaucto. 
Die  III,  m.  Febr.,  quo  aegrotam  reliqui,  et  . totius 
corporis  valetudo  exoptatissima  fuit  et  manus  para- 
lysis funditus  fere  sublata,  ita  ut  aegrota  ad  res,  te- 
nendas, et  ad  leviora  opera  perficienda  manu  illa 
eodem  fere  modo  quo  valida  uteretur.  Pedis  vero 
status  ejusmodi  fuit,  ut  moveri  quidem  potuerit,  de- 
bilitas tamen  ejus  aegrotae  incessum  impcdii-et. 

Observatio  II. 

JohatttM  Keller,  triginta  qualuor  nata  annos,  sa- 
tis bonae  corporis  constitutionis^  usque  ad  mensem 
Januarium  1832  nullo  laboraverat  morbo^  quo  mense 
cholera  Asiatica  correpta  est.  Ad  quam  sanandam, 
quum  adhibitis  frigidis  superfusionibus,  in  balneo  te- 
pido se  refrictioni  exposuisset,  sanatae  mulieri  para- 
lysis completa  sinistrae  manus  et  pedis  remanebat; 
ceterum  ex  omnibus  signis  spasmum  universalem  in- 
ternum conjicere  licebat.  In  decursu  morbi  signa  ^ 
spastica  et  hysterica  in  dies  distinctius  apparebant, 
sicuti  stranguria,  quae  Vero  decocto  seminum  Lyco- 
podii  sublata  est,  imprimis  vero  vomitus  quam  gra- 
vissimus, qUiAsam  foetidam,  quae  hactenus  adhibebatur, 
seponere  coegit,  nec  infuso  Valerianae  cum  liquore 
Ammonii  succinici  et  Morphio  acetico  cedebat,  — 
Vidi  equidem  aegrotam  primo  die  VI.  Decembr.  Ad- 
erat vomitus  quam  gravissimus,  paralysis  sinistrae 
manus  et  pedis,  pulsus  brachii  affecti  debilis  erat, 
parvus  et  spastice  contractus.  Multis-v^mediis  anti- 
spasmodicis  frustra  adbibitis,  aegrotae  Stryehn.  nitr. 
gr.  bis  per  diem  porrigebatur.  15 — 30'  h.  post 
haec  insecuta  sunt  signa:  sensus  obnubilati,  caleris 
sensus  in  regione  ventriculi,  convulsiones  leves  in 
brachio  paralytico,  treinor  musculorum,  devorandi 
difficultas  vel  plane  impotentia;  qui  vero  status  sen- 
sim sensimque  evanuit.  Dosis  remedii  quum  sequen- 
tibus diebus  primum  per  diem  ad  gr.  7 augeretur, 

praetor  illa,  quae  a nohis  commemorata  sunt  si^na, 
haec  etiam  prodierunt:  rigor  cervicis,  trismus  haud 
diu  perdurans,  loquendi  facultas  deinta,  convulsiones 
quolibet  attactu  adauctae.  Qua  de  causa,  et  ob  nar- 
cosin  minantem  et  ob  menstrua  quae  proveniebant, 
remedii  usus  interdum  omittebatur.  Nihilo  minus  ta- 
men status  aegrotae  in  melius  I conversus  cstj  sensi- 
bilitas  in  partibus  paralyticis  adaucta,  nec  dolores 
nec  convulsiones,  quae  in  balneo  simul  adbibito  an- 
gebantur, deerant.  Aegrota  brachium  atque -digitos 
pedis  paullo  melius  movebat ; apparebat  sudor  univert* 
Salis;  vomitus  mitior  redditus  est j ceterum  bracbiiim 
et  pes  validus  remedii  vi  omnino  non  afficiebantur. 
Attamen  postquam  aegrota  octo  per  dies,  quotidie 
gr.  4,  assumpsit,  repente  balneo  usa  calido,  signa 
apparebant  gravissima.  Et  primum  quidem  vehemens- 
tissimus  ardoris  sensus  in  ventriculo  et  intestinis, 
deinde  dolores  capitis  vehementes,  photopsia  et- di- 
plopia , vertigo , frigorem  calor  excipiebat , respiratio 
frequens,  pulsus  debiles  et  parvi,  asthma,  trismus  et 
tetanus , vocis  usus  sublatus , mens  sui  non  compos, 
extremitates  frigidae,  ischuria  omnisque  status  asphj-^ 
xiae  potissimum  speciem  prae  se  ferebat.  Tres  per 
dies  status  perduravit,  cui  tollendo  praebitum  est  ae- 
grotae Infusum  Valer.  cum  Liquore  Ammon.  succin., 
Infusum  CoiTcae,  sinapismi  in  pectus  et  extremitates 
applicati,  praeterea  catheter  adhibitus  est.  Quibus 
peractis  signa  sensim  sensimque  remittuntur,  vomitus 
molestissimos  cessat,  et  quamquam  debilitas  quaedam 

remanserat,  pedis  tamen  mobilitas  magnopere  adaiige- 
baiur.  Aegrota  , ubi  . refectqm  se  sensit,  denuo  gr.  | 
Strychn.  uitr.  assumebat.  Quo  facto  in  coxa  pedis 
aegrotantis  dolores  pungentes  exorti  sunt  vehemen- 
tissimi,  cum  convulsione  et  crampo  conjuncti.  JBal- 
nea  vero  (30®  sec.'  scal.  Reaum.)  continuabantur. 
Paullo  post  aegrota  denuo  remedio  assuefacta  iterum 
gr.  4 per  diem  assumpsit.  £x  quo  status  in  dies  in 
melius  mutatus  est,  facies  aegrotae  exoptatior,  vires 
auctae  et  bracbium  omnino  paralysi  liberatum  aeque 
ac  bracbium  validum  moveri  potuit;  itemque  sublata 
est  paralysis  pedis,  ita  tamen  ut  propter  magnam, 
quae  in  eo  remanserat  debilitatem,  eundi  difiicultas 
non  plane  esset  remota.  Ceterum  molestissimus  ille 
vomitus  plane  cesserat,  ciborum  appetitus  restitutus, 
somnus  mediocris,  alvique  secretio  normalis.  Aegro- 
tam in  bunc  valetudinis  statum  redactam,  brevi  ex 
nosocomio  dimissum  iri  spero. 

Observatio  III. 

Hernicus  Wegner,  sartor,  octo  et  triginta  annos 
natus,  A.  XIX.  Novemb.  1833  in  nosocomium  Cari- 
tatis receptus  est.  Hic  vir  robusti  corporis  insultu 
apoplectico,  quoad  praeterita  cognosci  potuere,  ex 
animi  patbematis  correptus  curae  medici  allcujus  us- 
que ad  tempus,  quo  recipiebatur,  commendatus  erat. 
Postquam  venaesectiones,  suj)crfusiones,  fomenta  gla- 
cie frigida  capiti  imposita,  eventum  salutarem  nequa- 
quam adduxere;  latus  dextrum,  quum  accipiebatur  ae- 

grofiis,  paralysi  completa  captum , facies  aliquomodu 
{umens,  coerulea,  pulsus  lentus  durus,  attamen  quoad 
rhythmum  regularis,  animus  valde  occupatus  non  modo 
sui  non  compos  sed  etiam  fere  amentiam  offerens, 
lingua  muco  satis  obtecta  atque  cum  exserebatur  dex- 
trorsum deducta,  alvus  lenta,  in  compertum  venere, 
Venaesectiones  primum,  tartarus  stihiatus  una  cnm 
remediis  aliis  derivantibus,  aegroto  parum  convale- 
scente, ordinata  sunt;  pulsus  nimirum  minor,  frequen- 
tior  observari  potuit. 

Die  IV.  Decenibr.  equidem  aegrotum  visitavi, 
brachiumque  et  pedem  dextrum  plane  paralyticum, 
angulum  oris  alterum  ad  dextrum  latus  distractum, 
impotentiam  loquendi,  linguam  nihilominus  mobilem, 
pulsum  lateris  integri  satis  plenum  et  lentum,  lateris 
paralysi  correpti  lentum  minusque  plenum  compre- 
hendi. Ceterum  somnus,  ciborum  appetitus  nec  non 
munera  secernendi  et  excernendi  ad  valetudinis  nor- 
mam sesc  habebant.  Itaque  Strychn.  nitr.  gr.  | pro 
dosi  bis  de  dic  ordinavimus.  Hunc  quidem  aegrotum 
symptomata  illa  nota,  remedio  nonnisi  diutius  majori- 
que  dosi  porrecto,  afflictaverunt;  gr.  f dc  die  ac- 
cepit, qua  convulsiones  mitiores  ad  pedem  paralyti- 
cum et  facies  magis  hilaris  reddita  sunt.  Quum  ae- 
grotus remedium  bene  perferret,  dosis  ejusdem  ad 
gr.  ^ de  die  aucta  est.  Convulsiones,  tremor,  cram- 
pus, una  cum  doloribus  in  pede  affecto,  hilaritas  .animi 
et  non  voluntarius  risus  observabantur,  nec  non  bra- 
chium paralyticum  coiivulsioiics  etsi  mitiores  occupa- 

rerunt.  — Quum  remedio,  motibus  coiivulsivis  haud 
vehementer  invadentibus,  sine  damno  uteretur  aegro- 
tus, dosis  illius  ad  gr.  f aucta  est.  Mox  autem  con- 
vulsiones congestionesque  in  caput  vehementes,  capi- 
tis dolores  apparuere,  nec  minus  facies  et  labia  valde 
rubefacta,  pulsus  plenus  fortisque  et  satis  frequens. 
Ut  igitur  insultus  apoplecticus  imminens  praecaveretur, 
venaesectio  unciarum  decem  facta  est,  qua  cephalal- 
giam recessisse  aflirmavit  aegrotus.  Itaque  remedii 
illius  usu  in  dies  aliquot  omisso  per  longum  temporis 
spatium  dosis  gr.  ^ aegroto  praebita  est.  Tum  sta- 
tus morbi  multo  melior  est  factus:  namque  aegrotus 
paullatim  vires  assumsit,  nemine  adjuvante  e lecto 
exire  valuit,  paululum  ambulatus  est,  pedem  affectum 
movere  potuit.  Brachium  paralyticum  lenes  modo 
convulsiones  nonnunqam  occupaverunt;  movendi  au- 
tem facultas  adhuc  orunino  deerat. 

Die  VI.  Februarii  aegrotum  praeter  expectatio- 
nem  convalescentem  inveni : angulo  oris  prius  di- 

stracto normalis  reddita  erat  forma,  animi  prius  capti 
vis  aucta  erat,  aegrotus  audire  potuit,  quaestiones 
sibi  propositas  percepit,  loqui  vero  exceptis  nonnul- 
lis singulis  verbis  omnino  non  potuit;  brachium,  mo- 
vendi facultate  quodammodo  restituta,  paululum  attolli 
potuit;  sentiendi  facultas  plane  recuperata  est.  Tum 
pedis  paralysis  in  totum  aufugit:  aegrotus  pede  satis 
firmo,  dolorem  nullum  percipiens,  incedebat;  somnus 
quietus  alvique  excretiones  regulares  fuere. 

. , . Ob;sei’vatio,  |V.  , 

Jounnes  Meijer,  homo  corporis  debilitail  laxlque, 
Cx'  dhiiilriih  jam  tempore  haeittorrhoidibus  laborabat. 
Qui  quum,  anno  abhinc  praeterlapso,  in  madidis  ope- 
ratus perfrictionem  vehementeih  sibi  contraxisset,  gra- 
vissimos dolores  in  tergo  et  extremitatibus  interioribus 
niinoresque  in  superioribus  statim  sensit.  Dolores 
paulatim  cessavere ; paralysis  extremitatum  inferiorum 
conspicua  restitit.'  . . " 

Die  X.  Novembris  in  nosocomio  Caritatis  rece- 
ptus aegrotus  contra  morbum,  quem  rheumatismum 
chronicum  paralysinque  completam  extremitatum  infe- 
riorum esse  mox  cognitum  fuit,  remedia  apta  sine 
effectu  salutifero  assumsit.  • 

Inde  a die  XXIX.  Novembris  aegrotanti  Strychn. 
nitr.  gr.  i (pro  dosi)  bis  de  die  per  longius  temporis 
spatium  continuo  porrecta  est,  quo  facto  cum  per  to- 
tum corpus  tum  in  partibus  paralyticis  potissimum 
exortae  sunt  convulsiones.  — Quum  equidem  die  V. 
Decembris  aegrotum  visitabam,  paralysin  completam 
extremitatum  inferiorum,  pupillam  dilatatam,  pulsum 
parvum  tardumque  nec  non  incontinentiam  urinae  re- 
peri.  Remedio  illo  diutius  in  auxilium  petito  incon- 
tinentia urinae  maxime  imminuta,  extremitatibus  infe- 
rioribus sentiendi  movendique  facultas  aliquantulum 
reddita  est,  necdum  tamen  aegrotus  gressari  valuit.  ’ 
Minime  omittendum  videtur,  convulsiones  - vehe- 
mentes, vel  usu  remedii  remisso,  aliquot  per  hebdo- 

mates  perdurasse,  alia  tamen  symptomata^ periculosa 
no»  fuisse  perspecta.  Illae  vero  convulsiones,  quum 
aegrotum  vexare  non  desinerent;  potum  e fabis  tostis 
Colfeae  coctum  , ei  porreximus.  Nihilominus  tamen 
convulsiones  remanebant. 

pie  XVII.  Januarii  convulsiones  adfuere  vehe- 
mentiores  tantis  cun»  doloribus  conjunctae,  ut  aegro- 
tus magnopere  vexatus  noctes  degeret  insomnes.  Quae 
ut  removerentur,  etihirudines  et  cucurbitulae  cum  in- 
cisione juxta  vertebrarum  columnam  et  prospero  qui- 
dem eventu  applicatae  sunt.  Praterea  et  Tinct.  aro- 
m^t.  acida;  Infus.  rad.  Serpentar.  c.  Liq.  Ammon. 
v;nos.  alimentaque  nutrientia  aegroto  porrecta  sunt. 
Quibus  remediis,  etsi  multum  sublevatus  est  aegroti 
status,  convulsiones  tamen  non  penitus  evanuere;  id 
quod  ex  aegrotantis  potissimum  debilitate  intelligen- 
dum  esse  haud  negaverim.  ; 

Observatio  V. 

Ilenricus  Motz,  pictor,  debili . corporis  constitu- 
tione instructus,  viginti  quinque  annos  natus,  die  XIV. 
m.  Junii  a.  p.  in  nosocomio  Caritatis  Berolinensi  re- 
ceptus est.  Quem  aegrotum  per  multorum  annorum 
spatium  coloribus  plumbo  paratis  ad  labores  suos 
pictorios  usum^jam  saepius  colica  saiumina  invaserat, 
quae.,  etsi  sanata  inusculornm  extensorum  manuum 
paralysin  reliquit.  Ad  hanc  toUendam,  quum  omnia 
remedia  indicata  sine  ullo  successu  essent  adhibita, 
Strych.  nitr.  gV,  5 secundum  methodum  endermaticam 

adhibitum  est.  Insecutae  sunt-  convulsiones,  quales 
supra  a nobis  descriptae  sunt.  Aucta  tamen  est  haec 
dosis  paulatim  usque  ad  gr.  1^.  Simulque  interne 
adhibitus  est  Liq.  Ammon.  sulphurati.  Quo  statui 
aegrotantis  paululum  subventum  est,  ita  ut  braohla 
facilius  moveri  possent.  Illo  autem  tempore,  quum 
aegrotus,  nescio  quo  pacto,  repente  a febri  intermitf 
tente  corriperetur,  seposito  Strychnino  nitrico,  Cfaini* 
iiuni  aliaque  remedia  idonea  tamdiu  porrigebantur, 
donec  febris  illa  evanuihr 

Die  V.  m.  Decembr.  a,  p.  statum  inveni  ejus- 
modi: aderat  paralysis  manuum  incompleta.  Dextra 
tamen  mantts  magis  quam  sinistra  debilitata,  et  in' 
articulatione  curvata  erat;  omnes  musculi  et  liga- 
menta cum  totius  extremitatis  tum  digitorum  plane 
rela;i^ati : mobilitas  in  articulatione  nulla,  retinendique 
vis  sublata;  pulsus  parvus,  celer  et  durus,  sinistrae 
manus  quamvis  majore  vi  praeditae,  digitorum  tamen 
extensores  debiles  erant  et  intus  curvati;  pulsus  fere 
plenus,  duriusculus.  ' Ceterum  bona  valetudine  gaude- 
bat aegrotus,  cni  ubi  Strychhi  niir.  gr.  g praebui, 
haoc  observandi  symptomata  mihi  data  est  occasio, 
£t  post  quartam  quidem  horae  partem  aegrotus  in 
statum  incidit  ebrietati  similem;  adfuit  sensus  caloris 
et  pruritus  in  regione  epigastrica,  convulsiones,  ictus 
por  totum  corpus  tamquam  electrici,  anxietas,  respi- 
ratio paululum  difficilis,  lingua  gravis,  coque  loquela 
«lifficilior,  sudor  universalis,  saluber. 

Perpetuo  medicaminis  usu , quum  brevi  factum 


25 


esset,  ut  symptomata  remitterentur,  quumque  nulla 
remedium  seciim  duxisset  incommoda,  dosis  aucta  ad 
gr.'  I aegrdto  praebita  est.  Quo  facto  haec  'appare- 
bant signa:  loquela  difficilis,  totius  corporis  sensibi- 
IHas  magnopere  adaucta,  ut  vel  levissimus  attactus 
vehementissimas  excitaret  convulsiones ; risus  prae- 
terea non  voluntarius,  trismus,  deglutitio  impedita, 
tremor  linguae,  pupilla  mox  contracta  mox  dilatata, 
sudor.  — Usque  ad  diem  HIl  m.  Januarii  nonnullis 
diebus  propter  narcosin  minantem  et  ob  vehementem 
sanguinis  in  caput  affluxum  intermissis,  prosperrimo 
cum  eventu  in  hac  remedii  adhibendi  ratione  perseveratum 
est.  Paralysis  cum  dextrae  tum  sinistrae  manus  magno- 
pere erat  remissa;  dextra  manus  plnrcs  vires  adepta, 
apta  reddita  est  ad  solita  negotia  perficienda.  In 
universum  valetudo  aegroti  exoptatior  erat;  ciborum 
appetitus,  somnus,  omniaque  ejusmodi  munera  plane 
normalia. 

Die  XIII.  m.  Januarii  dosis  gr.  | bis  per  diem 
porrecta,  nulla  provocaverat  signa.  Postridie  au- 
tem eandem  dosin  sequebantur:  rigor *cervicis,  tris- 
mns,  risus  non  voluntarius,  asthma,  convulsiones fve- 
hementissimae  et  pulsus  frequentissimus.  Tunc,  quo 
magis  remedii  efficaciae  subveniretur,  praeterea  et 
balnea  (30*^  R.)  adhibita  sunt.  Quo  facto  convulsio- 
nes vebementiores  redditae  aegrotusque  de  do- 
loribus tamquam  pungentibus  questus  est.  — Hac, 
quam  postremo  diximus  dosi,  una  cum  balneis  usus 


csftcAPgrfttus.  idiem  IVa; fl)<  ) Februarii ; quo 

(^.  ¥.o.p^rvbo£ra.t '.valetudiuiis,  -ut/^pa^iie  ,«anatua,-,di-, 
luiiM.potuerAti  Woiyersus  coi:poi»$i  $ia tus. praeter  omr 
n^iU' - expectutiuuem  in  iuelin.s  mutaioa  eraty  manus,  < 
parvam . ai-ifixcep^ris  digitorum  tlectioumn,  .validis,  om«ti 
niiM>  similesr  • Aegrotus  ves  manibus  prebeiider^,.  prer, 
hensasqiud  reitinere^rscribere,  omniaque  ejusmodi  mu- 
nera praeclare  .persequi,  valuerat;  ciboriun  appntitus. 
et  somnus  optimus;  alvi  secretiones  omnino  normules... 

Iiv  t,''  ; ■ . ■■■■.. 

Symptomatum  a Strychn.  nitrici  gr.‘  | f 
per,  horae  quadrantem  ad  dimidium  usque 
provocatorum  enumeratio  universa., 

. Caloris  ac  titillationis  circa  epigastricam  regio- 
nem sensus,  ructus,  exigua  noununquam  nausea,  sen- 
sus obnubilati,  vertigo,  jucunda  quaedam  eaque  haud 
dissimilis  leviori  crapulae  euphorja,  meiitisque  inso-. 
lita  hilaritas  et  status  ebrietati  s.  milis,  hinc  inde.  do-> 
lor  :circa  supercilia  obtusus,  scintillatio,  pupilla  magis 
minusve  dilatata, . diplopia,  aurium  susurrus,  auditus, 
paululum  turbatus,  linguae  gravitas  ejusque  tamquam 
convolutae  sensus  atque  tremor,  loquela  difficilis,  de- 
glutitio impedita,  trismus  levis,  formicationis  sensus  iu 
partibus  paralyticis,  convulsiones  cum  per  solas  istas 
partes,  tum  per  totum  corpus,  in  i.stis  vero  simul 
cum  dolore  pungente  conjunctae;  et  hae  quidem  a 
nonnullis  aegrotantibus  comparatae  sunt  cum  ictibus 
electricis,  sed  ut  magis  dolorilicae.  Muscu- 

lorum  hiiiC  ' inde  tremor,  noimumjuam  ’saevissi“ 
mus  erampus,  tetanus,  « asthma/  ad  orthopnoeam  usque 
auctum^  summa  anxietas^  interdjim  cordis  palpitatio, 
ardor,  sudor  universalis/  debilitas,; facies  ©t  .labia  in 
aliis  aegrotis  livida,  in  aliis  pallida,  arteriafrum  pul- 
sus nunc  frequens  et  plenus,  nunc  parvus  atque  con- 
tractus. Magna  sensibilitas  Corporis  totius,  ita  ut 
vel  levissimus  tactus  strepitusque  ictuum  instar  ho- 
minem concutiat;  cademque  si^na  a tussi  et  sternu- 
tatione provocantur.  Accedit  praeterea  risus  non  vo- 
luntarius ac  vehemens,  aegrotusque,-  quidquid  interro- 
gatum est,  in  jocum  vertere-  solebat;  illum  tamen  xi- 
sum,  qiium  asthma  et  runvulsiones  semper  scctcntury 
aegrotus  quietem  et  solitudinem  petens , omnia  illa 
provocatura  evitare  studet.  Situs  corporis  horizonta- 
lis frequentiores  reddit  insultus;  balnea  (30°  Reaum.) 
quum  convulsiones  .'«ugeant,  tollunt  tamen  corporis 
rigiditatem.  Acceduni  praeterea  dolores  extremitatum 
pungentes,  simillimi  iis,  qui  ex  acu  infixa  eliciuntur. 
Aegrotus,'  dum  in  balneo  versatur,  molestiarum  leva- 
tionem sentire  solet.  Post  hoc  deinde  recrudescit 
symptomatum  saevitia,  ita  ut  spasmorum  impetus 
aegrotum  c lectulo  ejecturus  videatur.  — 

Somnus,  in  universum  exoptatissimus,  non  nisi 
singulis  convulsionibus  intercipitur.  Somnia  in  iis 
tantum  aegrotis  locum  habueye,  quibus  paullo  prius, 
quam  in  somnum  incidissent,  remedium  fuerat  exhi- 
bitum; in  maribus  pollutiones  nocturnae  interdum  ap- 

parenif  urina  iu  ipso  insultu  parce  seCerni,'  feiiajnique 
nonnullis  aegrotis  alri  . obstructiones  adesse  solent. 
Signa  sensim  sensimque  evanescentia  post  duas  ho- 
ras praeterlapsas  plane' cessant. 

) - 

> » • I . 


- > Jam  omnibus,  quae  a nobis  observata  sunt,  ac- 
curate diligenterque  descriptis,  brevi  exponere  liceat, 
quae  de  Strychnini  nitrici  vi  atque  usu  in  universum 
nobis  censenda  videantur. 

Ac  primum  quidem  quaerendum  erit,  quae  uni- 
versa ejus  in  organismum  actio  sit,  et  quibus  ratio- 
nibus et  modis  actio  illa  persolvatur.  Haec  autem 
quaestio,  quam  difficilis  sit,  quamque  ambigua,  ex  eo 
potissimnm  intellexeris,  |quod  inter  omnes,  qui  de 
Strychnini  vi  aliquid  protulerunt,  tanta  de  hac  re 
opinionum  diversitas  est,  ut  omnia  fere  in  contrarias 
partes  distracta  sint.  Etenim  alii  Strychninum  primi- 
tive in  systema  vasorum  et  inde  in  systema  nervorum  agere 
judicant,  alii  contrarium  plane  probantes,  Strychn.  pri- 
mum in  systema  nervorum  et  inde  in  systema  vasorum 
agere  existimant.  Quae  quum  ita  sint,  fieri  quidem  non 
potuit,  ut  tironi  certi  aliquid  de  hac  re  perspicere  contin* 
geret;  attamen  comparatis  omnibus,  quae  et  in  anima- 
lium obductione  et  in  aegrotis  curandis  observavi, 

haec  potissimum  spectanda  esse  judico.  — Experimentis 
diligenter  institutis,  cognoscitur,  Strychnini  satis  magna 
dosi  adhibita,  mortem  fieri  nervorum  systematis  re- 
pentina concussione,  tamquam  ex  electrica  conqUas^ 
satione  fortissima;  et  <hine  non  irritabilem ■ vitam  eo 
remedio  laedi,  sed»  ipsas'  nervorum  functiones;  gan- 
gliorum potissimum  systema  allici  'et  medullam  spina- 
lem, et  symptomata  provocari  eorum  similia,  , quae 
obviam  fieri  solent  ih  mprbis  spasmodicis.  Minori 
vero  porrecta  dosi,  quam  quae  ad  mortem  repenti- 
nam adducendam  necessaria  est,  ita  ut  animal  et  con- 
vulsionibus  et  ceteris  signis  insultum  comitantibus 
diutius  vexetur,  mortem  plerumque  fieri  apoplecticam 
animadversum  est,  et  instituta  animalium  ita  interfe- 
ctorum obductione,  omnia  vasa,  circum  cerebrum  et 
medullam  spinalem  posita,  semper  multo  repleta  san- 
guine inveni.  Quae  vero  etsi  primo  quidem  adspectu 
consociari  non  posse  videantur,  haud  quidquam  tamen 
contrarii  Continent,  sed  aflirmani  potius,  veram  me- 
dicaminis agendi  rationem  ita  institutam  esse,  ut  pri- 
mitive systema  nervorum  et  maxime  quidem  medulla 
spinalis  afGciatur.  Quid  enim,  majore  praebita  dosi, 
aliud  efficitur,  nisi  quod  vera  remedii  vis  et  actio  in-' 
tensior  quodammodo  redditur?  — Itaque  sanguinis 
in  organa  praestantiora  impetus  et  mors  apoplectica 
non  e primitiva  quadam  vasorum  affectione  profici- 
scuntur, sed  symptomatis  diutius  perdurantibus,  tam 
vehemens  provocatur  corporis  reactio,  ut  hac  ipsa  re 
vasa  vehementissime  afliciantur. 

•(M•••De‘«f]edicaIllinis  usu  «t  adhibendi  «atioue  ,ep(.  iis^ 
quae  lobservavirhusi  ,huec:  .feire.  colU^  posse  VidentuCir — 
Adhiberi,  poiest  •Stryebninuin  nitricnm  • ei  optimo 
quidem»  eventu , in  omnibus  pamlysibuSf  quibus  morbi 
ibeumaiicivanieicesseraniy  vel  iiii  AemipA&giis,  quae  post 
apoplexiami exartae.. sunt,  vel  denique  in  paralysibus  a 
eoliof^^aakiminatpvovbcAiis»  -iSed  iis  quoque  nervorum 
morbisy. jqui. ini turbatoi nervorum  sj^^stemate positi ;^unt, 
sicuti  in  kypoehondria  et  hysteria,  ivel  in  vomitu  chror 
Tiicoy^ab  excitatione,  quadam  plexus  nervorum  profe- 
cto,! medicamen  illud  multum  praebei;!  posse  utilitatis 
apdd  nonnullos  aegrotos  ipse  observavi.  Parinmodo 
et  in  systema  sexuale  optime  agere  videtur  j quoniam 
sanguinis  affluxum  ita  auget,,  ut  menses  copiosius 
proiluaiit.r 

De  aegrotorum  aetate,  .quae  apta  sit  ad., exhiben- 
dum remedium,  quaeque  miuus  apta  sit etiamsi  ac- 
curatius disserere  non  liceat,  in  universum  tamen  mo-. 
nendum  mihi  .videtur,  . in  aetate  . senili  yel  puerili 
Strychninum  nitricum  vel  plane  fugiendum  esse  . vel 
cautissime  tantum  adhibendum ; propterea  quod  jam 
minimis  porrectum  dosibus  ut  gr.  ,55 — ^5 — ^ tantam 
in  organismum  vim  exerceat,  iut  corpori . debili  neque 
ad  resistendum  parato,  multum;  afferre  possit  calami- 
tatis. Quam  ob  rem  remedium  nostrum  apud  homi- 
nes cujuscunque  aetatis  debiles,  tabescentes,  vel  lon- 
ginquis laboribus  affectos  nullo  modo  comnuuidandum 
videtur;  quamquam  cautissime  .adbibitum  et  his  sub 
conditionibus  .aliquantulum  posse  proficere  haud  ne- 


garerim.  Perniciosissimus : tamen  Stry.chn.  >mtr.  ushb 
est/iniiomulba^^febribius  ct  inflammaitioiiibnsv  in,  iiae»- 
morrhagiis  vel  omnino  ini  ejusmodi  morbisy  iW-quibiis 
sanguinis  exstat -i  in  <>  organa'  jtraos^antiQra  i^ailQuxuS. 
Etenim  quum  - vehementissimum ' provoeei  • organismi 
reni^tum  (reactionem)’^  morbosi  illo  sniagnopere  augeri 
■neee5se"est.‘  o^ftae  iquum  ita*  sint^  remedium  -prins 
adhibere  non  licet  ji  quam  omnem  irritationem  vasiH- 
Tuin  vel  si  quae  adest  congestionem,  sanguine  fle>- 
iracto^  plane  removeris.  ’ .H'i 

"■  Quae  ubi  peracta  sunt  et  observata,  primum  ai«- 
groto  gr.  porrigi  potest^  exspectandusque  :est  per- 
fectus: symptomatuni  decursus,-  qui  inter 'horarum  dua*- 
Tum  spatium  contineri  solet.  Postero  die  ad  dosi:^ 
gr.  ^ transire  licet,  quae  si  non  aegre  fertur  ah  ae- 
grotis neque  nimias  provocat  convulsiones,  nil  obstat, 
quin  ad  dosin  gr.  ^ transeas,-  ita  ut  bona  aegro*- 
tornm  longiori  usu  remedio  assuefactorum  valetudine 
"Vel  ad  dosin  gr.  f per  diem  (gi*.  pro  dosi) 

transire  liceatj  ultra  quam  tamen  excedere  haud-  ooiq*- 
mendahile  videtur.  - JVamque  ipsae  illae,  quas  descri- 
psimus j doses  sigtia- quaedam  provocant  non  perical- 
losa illa  quidem,  sed  apta  tamen  ad  sollicitudinem 
excitandam.  Quodsi  vero  et  ejusmodi  dosis  non  ta*- 
lem  exhibet,  qualem  debet,  effectum , remedium  per 
aliquod  tempus  seponendum  est,  quoniam  intermissis 
aliquot  diebus,  vel  parvam  remedii  dosiii  vehementius 
in  organismum  agere,  plus  semM  observavimus.  J»in 
si  talia  prodeunt  signa,  quae  aut  graviorem  in  organa 

praestantiora  affliixum  aut  r irritationem  vasorum  indi- 
oeutj.usicuti  convulsiones  in  extremitatibus  maxime 
^olorifieae,  caput  ^avatum,  dolores  capitis  vehemen- 
tes, vertiga,  rubor  faciei  . et  • oculorum , scintillatio, 
saiTasio.  colorans,*  susurrum  aurium , somnus  inquietus 
somniaque  gravia;  .non  solum  a remedio  abstinendum 
est,  sed  etiam  omn^  ejusmodi  conditiones  aut  venae- 
sectione  aut'  locali  quadam  sanguinis  detractione  quam 
celerrime  sunt  removendae.  Quibus  tamen  peractis 
remedii  usum  dcnuo  persequi  licet.  Sin  autem  narr- 
coseos  signa  magis  magisque  in  conspectum  veniunt, 
aut  quum  convulsiones  diutius  perdurant,  aut  ubi 
debilitas  quaedam  adest,  seposito  remedio,  porrigi 
potest  Infusum  e fabis  Coifeae,  Infusum  Valeria- 
nae cum  Liquore  Ammonii  • succinici,  Infusum 
Rad.  Serpentariae  cum  Liquor.  Animon.  vinos.,  nec 
non  Acida  mincral.  — Denique  commemoratu  haud 
indignum  videtur,  balnea  quoque  (26  — 30°  Reaum.) 
una  cum  remedio  adhibita  aliquantum  proficere  posse, 
quum  non  convulsiones*  solum,  sed  etiam  in  partibus 
sensu  et  dolore  destitutis,  dolores  tamquam  pungen- 
tes excitent.  In  quo  tamen  cum  in  universum  cau- 
tissime agendum  est,  tum  haec  accuratius  observanda 
videntur.  £t  primum  quidem  cavendum,  ne  aegrotus 
ad  balneum  admittatur,  nisi  fere  duabus  horis  post 
remedium  consumtum  praeterlapsis.  Quodsi  deinde 
versanti  in  balneo  convulsiones  exoriuntur  vehemen- 
tiores  vel  dolores  graviores  vel  denique  asthmatis 
molestiae,  aegrotus  celeriter  excedat,  necessc  est. 


VITAE  CURRICULUM. 


IN^atus  sum  ego  Salomo  Opjiler,  veteri  fidei  ad- 
dictus, anno  MDCCCVIII,  RosenLergii,  Silesiae  op- 
pido, parentibus  dilectissimis,  patre  Ludo  vico  Opp- 
ler,  matre  Beata,  quam  praematura  morte  mihi 
ereptam  lugeo.  Primis  literarum  rudimentis  imbutus, 
Brigiam  perveni,  ibique  per  annos  tres  Gymqasium 
frequentavi.  Deinde  Vratislaviam  profectus  numero 
discipulorum  scholae  medico  - chirurgicae,  quae  in  hac 
urbe  floret,  Directore  111.  Wendt,  adseriptus  per 
duos  annos  et  sex  menses  hisce  lectionibus  clarissi- 
morum virorum  interfui:  Apud  Cei.  Schummel  au- 
divi chemiam,  botanicen  et  physicen,  apud  111.  Lich- 
tenstaedt  pathologiam  generalem  ac  specialem,  ma- 
teriam medicam,  ehirurgiam  forensem  et  castrensem, 
doctrinam  de  formulis  medicis  rite  conscribendis,  et 
intei‘pretationeni  selectorum  capitum  Celsi;  apud 
111.  Seerig  doctrinam  de  luxationibus  et  fracturis 
ossium,  de  instrumentis  chirurgicis  et  arte  fascias 

rite  applicandi  et  de  operationibus  chirurgicis,  111.  Otto 
anatomiam  corporis  humani,  anatomiam  pathologicam, 
syndesmologiam, historiam  foetus  humani,  methodumque 
sectionum  forensium  rite  instituendarum  mihi  tradidit 
simulquc  physiologiam  docuit.  Ccl.  Barkow  angio- 
logiam  et  universam  anatomiam,  chirurgiam  et  artem 
obstetriciam  fxaminando  mecum  repetiit.  — Exper. 
Wentzkc  repetitionibus  de  patholbgia,  materia  me- 
dica et  therapia  interfui.  EI..  Betschler  artis  ob- 
stetriciae cum  theoreticae  tum  practicae  disciplinam 
mihi  tradidit,  et  optimus  mihi  praeceptor  fuit  ad  le- 
ctulos aegrotorum.  — Hisce  studiis  absolutis,  cum  a 
schola  illa,  instructus  testimonio,  dimissus  essem,  per- 
fectiorem mihi  rerum  medicarum  scientiam  parare 
cupiens,  per  duos  sequentes  annos  et  literis  incubui, 
ad  examen  maturitatis  pertinentibus , et  hisce  prae- 
terea interfui  lectionibus:  EI.  Wendt  de  materia  me- 
dica, de  therapia,  de  toxicologia,  de  morbis  infan- 
tum,  de  syphilide  atque  de  aquis  medicatis,  quae  in 
Germania  reperiuntur,  disserentem  audivi.  — Clini- 
cum chirurgicum  ab  EI.  Hanke  et  EI.  Benedict 
et  clinicum  medicum  ab  Exper.  Wentzke  modera- 
tum frequentavi. 

Maturitatis  examine  deinde  superato  civibus  uni- 
versitatis litterariae  Vratislaviensis  anno  MDCCCXXXII 
a Rectore  Magnifico ' II usclik e et  111.  Wendt  t.  t, 
Dec.vno  maxime  spectabili  adseriptus  sum.  Ibique 
per  annum  integrum  lectiones  cum  medicas  tum  phi- 


losopliicas  audivi  hasce:  111.  Fischcr  Scholas  che- 
inicas  iheoretico-practlcas;  111.  Gravenhorst  zoolo- 
giam,  111."  Il i*aliifs  logicen,  111.  llenschel  pharma- 
cologiam , 111.  W e ii  d l Choleram  Asiaticam.  111. 

R e m e r therapiam  generalem  et  specialem  et  clinicum 
medicum  , ;fjusdeiH  viri  amplissimi  auspiciis  florens 
frequentavi. 

' Anno  MDCCCXXXIII  m.  April.  Berolinum  luc 
contuli,  ibique  inter  cives  academicos  Universitatis 
Fridericae- Gullelinae  Rectore  Magnifico  111.  Wcifs 
et  Decano  t.  t.  111.  Osann  maxime  spectabili  rece- 
ptus sum.  Hic  clinica  haecce  frequentavi:  Clinicum 
medicum  111.  ‘Bartcls,  clinicum  chirurgicum  111. 
Rust  ac  clinicum  medicum  Cei.  Wolff,  clinicum 
chirurgicum  111.  de  Graefe  et  clinicum  medicum  111. 
H ufeland  et  Osann.  ^ 

Quibus  omnibus  viris  illustrissimis,  celeberrimis, 
optime  de  me  meritis  maximas,  quas  habeo,  ago  gra- 
tias, nunquam  eorum  memoriam  tempus  delere  valel)it. 

Jam  vero  tentaminibus  tam  philosophico  ,^uani 
medico  et  examine  rigoroso  rite  superatis,  spero  fore, 
ut,  dissertatione  thesibusque  defensis,  summi  in  me- 
dicina et  chirurgia  honores  in  me  conferantur. 

THESES  DEFENDENDAE. 


1.  Simt  morbi,  qui  corpori  prosint.  , 

2.  Pulmonum  tubercula  non  sunt  conge> 
nita. 

3.  Partus  praematurus  artificialis  sectioni 
Caesareae  est  praeferendus. 

4.  Pulsus  signum  est  gravissimi  momenti 

in  morbis  cognoscendis.  ® 

5.  Aetas  nunquam  sanguinis  detractionem 
vetat. 

6.  Arsenici  nsus  vix  est  constituendus. 

7.  Sunt  in  corpore  vivo  chemicae  actiones. 

